Pwyll Pensevyk Dyved o arluth war seyth keverang Dyved . Hag ef ow tryga yn Arberth , y ben - lys , whans o dhodho mos helghya . An ran a ' y dyr a vynna helghya o Glyn Cuch , ha ' n nos - na ef eth war y hens a Arberth ha dos bys dhe Llwyn Diarwyd . Hag ena y fu an nos - na . Ha ternos , yn yowynkneth an jeth , sevel a wruk ha dos dhe Lyn Cuch , rak dyllo y gun y ' n cos . Y whethas an corn ha dalleth an helva , ha holya y helgun , ha kelly y gescowetha . Hag ef ow colsowes orth lef y vagas - hel , y clewas lef nep bagas aral hag y nyns ens unlef , hag yth esens ow tos erbyn y vagas - ef . Hag ef a welas lanergh y ' n cos , o leven y don . Ha pan dheth y helgun dhe vyn an lanergh , ef a welas carow arak an bagas - hel aral . Hag yn ogas dhe gres an lanergh , otena ' n bagas esa war y lergh ow talghenna ynno ha ' y dewla dhe ' n dor . Ena y fyras orth lyw an cun , hep predery a vyras orth an carow . Hag a ' n helgun oll re welsa y ' n bys , bythqueth ny welsa cun o unlyw gansa - y . Ha ' ga lyw o gwyn golow splan ha ' ga dywscovarn o cough . Ha kepar del derlentry gwynder an cun yndella y terlentry coughter aga dywscovarn . Gans henna ef a gerdhas dhe ' n cun ha chassya dhe ves an re na a lathsa an carow , ha bosa y gun y honen war an carow .